section_heading: Povijest
paragraph_text: S emitiranjem počela je 1. rujna 1991. u 8.30 na frekvenciji 94,1 FM. Prve riječi bile su riječi Mije Grgina, „Slušate radio Kaštela“. Bili su prva privatna radijska postaja u široj okolici. Postaja je prebrodila sve početne oskudice, nedostatak opreme, početne nedaće, ratne tegobe i unatoč svim zlogukim prognozama opstala. Izgradila je identitet da su ju s nazivali "domaćim radijom", uz brojni malomještanski i seoski humor. Zaslužni za to bili su Fedor Bašić, Mirsad Arapović, Tonći Antunović, Darinka Jurašin, kao i Tonči Katalinić, Ivan Sedlar i Jozo Cikojević. Programski sadržaj ispunjali su informativni program, razgovori, glazba. Slušatelji su slušali glasove Joška Vukšića, Vedrana Očašića, Joška Grgina, Tonća Bibića, Valerije Konta Maglica, Edite Perkov Ugrin, Amre Pašić, Slavice Vuković, Dražena Katalinića, Dolores Rudan, Damira Matasa, Boška Vučemilovića, Josipe Glavota, Bernarde Rajčić, Vladimira Pilepića, Sandra Bilandžića, Tončice Rakele i inih. U pozadini su bili urednici i tehnički realizatori poput Josip Bepa Mornara, Damira Milana, Tonija Tarašića, Kreše Mrše, Ivana Jurića i ostalih. Specifičnu boju sadržaju davali su Marko Vrdoljak, Srećko Mandić te Ivan Delaš.P.R.: Sretan rođendan Radio Kaštela  Portal Grada Kaštela. 1. rujna 2016.. Pristupljeno 8. listopada 2020. Prepoznatljivi jingl bio je Krugoval Kaštela. Od 2002. su rashodi bili znatno veći od prihoda i u tom su se razdoblju često mijenjale vlasničke strukture, pa je neko vrijeme vlasnikom bio i Grad Kaštela.Dijana Putnik:  Nakon 25 godina Radio Kaštela prestaje s emitiranjem Portal Grada Kaštela. 16. svibnja 2017.. Pristupljeno 8. listopada 2020. Zbog krize je 2008. mnoštvo je lokalnih radija u Hrvatskoj ušlo u tzv. nacionalne mreže. Radio Kaštela je prodajom postao prvo Radio Šponda (umrežen s Radio Salonom), a zatim i dio Soundset mreže koja pokriva veliki dio Hrvatske. Financijska kriza pogodila je i pokrovitelje pa je postaja teško financijski funkcionirala. Broj djelatnika se smanjivao pa je spalo na samo dvoje i bilo je došlo do blokade. 16. travnja 2012. postaja je ponuđena na prodaju.<ref>G.K.:  Prodaje se jedini kaštelanski radio Portal Grada Kaštela. 16. travnja 2012.. Pristupljeno 8. listopada 2020. 20. travnja 2012. godine kupila ju je tvrtka Marina Kaštela. U službenom obrazloženju iz Marine Kaštela, kao jedan od glavnih razloga kupnje naveli su nautičko-turističku promidžbu. Kupnjom je postaja promijenila ime u Nautic radio Kaštela.<ref>D.P.:  Marina Kaštela kupila Radio Kaštela Portal Grada Kaštela. 20. travnja 2012.. Pristupljeno 8. listopada 2020. Radio Kaštela dobio je prijeko potrebnu financijsku pomoć, podmirena su sva dugovanja su podmirena i sačuvana je tradicija kaštelanskog radija. Kupnjom je 1. kolovoza 2012. promijenila je sjedište i prešla je na adresu Kaštel Gomilica (Giričić), ul. F. Tuđmana 213 (upravna zgrada Marine Kaštela).<ref>Nautic Radio Kaštela promijenio je mjesto boravka Službene stranice Nautic Radija Kaštela. Objava od 1. kolovoza 2012.. Pristupljeno 8. listopada 2020. Gospodarska kriza u Hrvatskoj nije posustajala pa je vremenom postaja postala teret vlasniku. Svibnja 2017. Radio Kaštela d.o.o je od Vijeća za elektroničke medije zatražio prekid dosadašnje koncesije. Na svojoj sjednici od 3. svibnja Vijeće za elektroničke medije usvojilo je prijedlog Radio Kaštela za prekidom važeće koncesije te je utvrđeno da ugovor s njima o korištenju koncesije na širem području grada Kaštela prestaje važiti 15. lipnja. 15. lipnja 2017. prestala je s emitiranjem.M.M.: [http://www.kastela.org/novosti/aktualnosti/30637-danas-je-zadnji-dan-emitiranja-radio-kastela-hoce-li-biti-i-posljednji ''Danas je posljednji dan emitiranja Radio Kaštela. Hoće li biti i zadnji? ''] Portal Grada Kaštela. 14. lipnja 2017.. Pristupljeno 8. listopada 2020. Postaja je bila omiljena na kaštelanskom području i rado slušana, te je prekid koncesije izazvao niz reakcija građana. Iz ureda vlasnika izjavili su da odreknuće od koncesije ne podrazumijeva gašenje Radio Kaštela, te da se ne gase nego restrukturiraju te da namjeravaju do kolovoza 2017. izboriti uvjete za novu koncesiju.